ZAPISNIK
12. sjednice Vijeća Mjesnog odbora Čučerje održane u
srijedu, 11. svibnja 2022. u 19,00 sati
u objektu DVD Čučerje, Trg S.Marije Čučerske 3
Prisutni članovi: 

Sjednicom predsjedava Stjepan Pintur.

Zapisnik vodi Lucija Gegić.
Sjednica je počela u 19:00.

 Predložen je sljedeći                                                                                                                                                                                                                                          

D N E V N I    R E D:
1. Prijedlog za asfaltiranje ulice Marije Snježne - donošenje zaključka
2. Prijedlog zakupa prostora DVD –a Čučerje - donošenje zaključka
3. Sanacija asfalta u ulici Kuntići, Ulica Sloge - donošenje zaključka
4. Pitanja i prijedlozi i obavijesti
Dnevni red jednoglasno je potvrđen.

Ad 1. Prijedlog za asfaltiranje ulice Marije Snježne – donošenje zaključka
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (5 „za“) donosi

ZAKLJUČAK


O prijedlogu uređivanja kolnika u ulici Marije Snježne
Predlaže se asfaltiranje ulice Marije Snježne od kućnog broja 92 do kućnog broja 108. Uvjet je da se asfaltira i dio do kućnog broja 112 koji je već u Planu malih komunalnih akcija. 
Ad. 2. Prijedlog zakupa prostora DVD –a Čučerje za potrebe rada VMO Čučerje - donošenje zaključka
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (5 „za“) donosi

ZAKLJUČAK
O prijedlogu zakupa prostora DVD –a Čučerje za potrebe rada VMO Čučerje
Vijeće Mjesnog odbora Čučerje već dvije godine zasjeda u privatnom prostoru DVD-a Čučerje te tražimo da Mjesna samouprava na neki način riješi troškove najma, kao što to čini i u drugim mjesnim odborima s istom problematikom. 
Prostor koristimo jednom tjedno, srijedom, od 19 do 21, za sjednice i dežurstva za građane.
Predlaže se da Grad Zagreb sklopi ugovor o najmu prostora s Dobrovoljnim vatrogasnim društvom Čučerje po uzoru na mjesne odbore koji koriste objekte temeljem ugovora o zakupu poslovnih prostora. 

Ad. 3. Prijedlog za sanaciju kolnika u ulici Kuntići i Ulici Sloge - donošenje zaključka
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (5 „za“) donosi
ZAKLJUČAK
o prijedlogu sanacije prekopa u ulici Kuntići i ulici Sloge te saniranje curenja vode na hidrantu
Predlaže se sanacija prekopa u ulici Kuntići i Ulici sloge nakon nekoliko izvršenja postavljanja vodovodne mreže, koje je radio ViO. Također tražimo da se sanira curenje vode na hidrantu kod kućnog broja 58 (Ulica sloge). 
Ad. 4. Pitanja i prijedlozi i obavijesti
Dani Čučerja održat će se 27. i 28. svibnja 2022. 
Akcija čišćenja održana je u subotu, 30. travnja. Skupilo se oko 30 volontera te je iz šume izvađeno oko 30 kubika otpada koje je pokupila Čistoća. Pomogli su nam Čisteći Medvjedići, LD Prepelica – Sesvete, Javna ustanova Maksimir, alpinisti i građani iz Istre, Osijeka i Splita. Za njih ćemo izraditi zahvalnice. 
Tražimo Vijeće Gradske Četvrti da obavijesti komunalnog redara da nalozi koje je dao a odnose se na ulicu Šuškovići i Baboščica još nisu provedeni te tražimo da se to učini. 
Vijeće Mjesnog odbora traži sastanak s voditeljem Gradskih groblja zbog plana održavanja groblja u Čučerju. 

KLASA: 024-08/22-003/1019

URBROJ: 251-13-11-5-22-2
Zagreb, 09. svibnja 2022.

Predsjednik
Vijeća Mjesnog odbora
Čučerje

 Stjepan Pintur, v.r.
